Március 16.

Névnapok: Henrietta + Ábris, Bálint, Cirják, Cirjék, Eszmeralda, Euzébia, Geréb, Gereben, Hamlet, Harriet, Helmut, Hendrik, Henriett, Henrik, Herbert, Hilár, Hilárion, Hiláriusz, Jetta, Jetti, Nóna, Nónusz, Őzike, Valentin, Vidor, Zádor

Események

Politikai események
 1841 – Mexikótól elszakadó politikai erők kikiáltják a Yucatáni Köztársaságot, amely 1848-ig áll fenn.
 1935 – Németországban bevezetik a sorkatonai szolgálatot, Hitler felmondja a versailles-i békeszerződés katonai cikkelyeit.
 1955 – Eisenhower bejelenti, hogy háború esetén atomfegyvert alkalmaznak.
 1968 – Vietnámi háború: a Mỹ Lai-i mészárlásban 350-500 vietnámi parasztot – férfiakat, nőket és gyerekeket – ölnek meg amerikai katonák.
 1977 – Indira Gandhi súlyos veresége az indiai választásokon.
 1978 – A Vörös Brigádok terrorszervezet elrabolta Aldo Moro olasz politikust, akit később ki is végeztek. 
 1994 – Moldova csatlakozik a PfP-hoz.
 2002 – Két ismeretlen fegyveres agyonlövi  a kolumbiai Cali városának érsekét, Isaías Duarte Cancinót; az egyházi vezető kórházba szállítás közben belehal sérüléseibe.
 2014 – A Krími Köztársaság (március 11-én kiáltotta ki függetlenségét Ukrajnától, a Krími Autonóm Köztársaság területével megegyezik) és Szevasztopol sikeres népszavazást tart az Ukrajnától való leszakadásról.

Tudományos és gazdasági események

 1926 – Robert Goddard elindítja az első működőképes folyékony hajtóanyagú rakétát.
 1962 – Pályára áll a szovjet Kozmosz–sorozat (szovjet űreszköz) első példánya; a sorozatban 2010 szeptemberéig 2400-nál több indítás történt.

Kulturális események

Irodalmi, színházi és filmes események
• 1967- Bemutatják Michelangelo Antonioni  Nagyítás ( Blow Up ) című filmjét Londonban
 1831 - Megjelenik Victor Hugo regénye, A párizsi Notre-Dame.
 1850 – Megjelenik Nathaniel Hawthorne regénye, A skarlát betű.
Zenei események

Sportesemények

 1911 – Megalakult a Vas- és Fémmunkások Sport Clubja.

Formula–1
 2008 –  ausztrál nagydíj, Melbourne - Győztes: Lewis Hamilton  (McLaren Mercedes)
 2014 –  ausztrál nagydíj, Melbourne - Győztes: Nico Rosberg  (Mercedes)

Egyéb események

 1972 – Megkezdik a bontását a St. Louisban található Pruitt–Igoe lakótelepnek.
 1988 – A halabdzsai mészárlás Irakban, a kurdok ellen.

Születések 
 1717 – Weiss Ferenc jezsuita matematikus és csillagász († 1785)
 1751 – James Madison az Amerikai Egyesült Államok 4. elnöke, hivatalban 1809–1817-ig († 1836)
 1789 – Georg Simon Ohm német fizikus, az Ohm-törvény leírója († 1854)
 1821 – Eduard Heine német matematikus, nevéhez fűződik a Heine-Borel-tétel és a Heine-tétel († 1881)
 1835 – Valentin Magnan francia pszichiáter († 1916)
 1856 – Napóleon Lajos francia császári herceg, III. Napóleon császár fia († 1879)
 1887 – Sebestény Gyula Kossuth-díjas tüdősebész († 1954)
 1910 – Gerevich Aladár hétszeres olimpiai bajnok magyar vívó († 1991)
 1911 – Josef Mengele német orvos († 1979)
 1912 – Pat Nixon, az Amerikai Egyesült Államok first ladyje (1969–1974) és second ladyje (1953–1961) († 1993)
 1918 – Frederick Reines Nobel-díjas német fizikus († 1998)
 1919 – Archie Bryde brit autóversenyző († 2008)
 1927 – Vlagyimir Komarov berepülő pilóta, űrhajós, mérnök, az űrhajózás első kozmikus áldozata († 1967)
 1935 – Peter de Klerk dél-afrikai autóversenyző († 2015)
 1936 – Molnár Miklós magyar színész
 1937 – Nyomárkay István magyar nyelvész, szlavista, filológus, egyetemi tanár, a Magyar Tudományos Akadémia rendes tagja († 2020)
 1941 – Bernardo Bertolucci olasz filmrendező, író († 2018)
 1941 – Katona Gyula magyar matematikus, az MTA tagja
 1942 – Gijs van Lennep holland autóversenyző
 1943 – Hans Heyer német autóversenyző
 1946 – Császár Angela Jászai Mari-díjas magyar színművésznő, érdemes és kiváló művész
 1948 – Richard Peacock brit autóversenyző
 1951 – Kate Nelligan (er. Patricia Colleen Nelligan) kanadai színésznő
 1953 – Isabelle Huppert César-díjas francia színésznő
 1953 – Richard Matthew Stallman szabad szoftver aktivista, hacker, és szoftverfejlesztő
 1954 – Csemiczky Miklós magyar zeneszerző
 1960 – Kaszás Attila Jászai Mari-díjas magyar színész († 2007)
 1963 – Csonka Anikó magyar színésznő
 1964 – Faragó András magyar színművész és szinkronszínész 
 1964 – H.P. Baxxter, a Scooter és a Celebrate the Nun együttes énekese
 1967 – Lauren Graham amerikai színésznő
 1974 – Bretz Gábor Liszt Ferenc-díjas magyar operaénekes, érdemes művész
 1976 – Polyák Lilla magyar színésznő
 1976 – Dárdai Pál válogatott magyar labdarúgó, edző
 1976 – Rajz Attila válogatott magyar jégkorongozó, balszélső, edző; az Alba Volán SC korábbi játékosa  († 2014)
 1977 – Thomas Rupprath német úszó
 1981 – Andrew Bree ír úszó
 1987 – Alekszandr Szmisljajev orosz síakrobata
 1987 – Józan László magyar színész
 1989 – Koman Vladimir labdarúgó játékos
 1989 – Theo Walcott angol labdarúgó
 1991 – Jéger Zsombor magyar színész
 1994 – Kovács S. József magyar színész

Halálozások 
 37 – Tiberius római császár (* I. e. 42) 
 455 – III. Valentinianus nyugatrómai császár (* 419) 
 1184 – IV. Balduin jeruzsálemi király (* 1161)
 1457 – Hunyadi László magyar főúr, Hunyadi János fia (* 1433)
 1736 – Giovanni Battista Pergolesi, olasz zeneszerző (* 1710)
 1801 – Alexandra Pavlovna Romanovna orosz nagyhercegnő, I. Pál cár leánya, József nádor első felesége (* 1783) 
 1841 – Félix Savart francia fizikus, orvos, a Biot–Savart-törvény névadója (* 1791)
 1889 – Ernst Wilhelm Leberecht Tempel német csillagász, litográfus (* 1821)
 1893 – Puskás Tivadar magyar mérnök, feltaláló (* 1844)
 1930 – Miguel Primo de Rivera spanyol katonatiszt, diktátor (* 1870)
 1933 – Haar Alfréd magyar matematikus, a Magyar Tudományos Akadémia tagja (* 1885)
 1935 – Aaron Nimzowitsch lett származású dán sakk-nagymester (* 1886)
 1935 – John James Rickard Macleod Nobel-díjas skót fiziológus, az inzulin felfedezője (* 1876)
 1940 – Selma Lagerlöf Nobel-díjas svéd írónő (* 1858)
 1988 – Kónya Albert fizikus, az MTA tagja, 1956–1957-ben Magyarország oktatásügyi, illetve művelődésügyi minisztere (* 1917)
 2014 – Szőnyi Zsuzsa újságíró (* 1924)
 2016 – Andai Györgyi Jászai Mari-díjas magyar színésznő (* 1947)
 2021 – Gyulai Líviusz Kossuth-díjas magyar grafikusművész, a nemzet művésze (* 1937)
 2021 – Papp Imre (Mityó) magyar billentyűs, énekes, dalszerző, a Gemini együttes egykori tagja  (* 1951)
 2021 – Tassi Géza építőmérnök, egyetemi tanár (* 1925)

Nemzeti ünnepek, emléknapok, világnapok 
 A magyar zászló és címer napja. 2015-től

Jegyzetek 

Március napjai